# Lazar Liusternik

Lazar Liusternik (rus: Лазарь Аронович Люстерник) (Zduńska Wola, 31 de desembre de 1899 - Moscou, 22 de juliol de 1981) va ser un matemàtic soviètic.
Lyusternik va estudiar matemàtiques des de 1921 fons a 1926 a la universitat Estatal de Moscou, on va ser alumne de Nikolai Luzin i va formar part del grup dels seus deixebles, conegut com Luzitània. El 1930 es va convertir en un dels iniciadors de l'afer Egorov i després en un dels participants en la notòria persecució política que va patir el seu professor Nikolai Luzin conegut com a cas Luzin. Excepte un parell de cursos (1928-1930) en que va ser professor de la universitat de Nijni Nóvgorod, va estar sempre vinculat a la universitat de Moscou, fins a la seva jubilació.
Lyusternik va ser famós pels seus treballs en topologia i geometria diferencial, als quals va aplicar el principi variacional. La teoria que va introduir, juntament amb Lev Schnirelmann, va demostrar una conjectura d'Henri Poincaré de que cada cos convex en 3 dimensions té almenys tres geodèsiques tancades. La teoria de Lyusternik-Schnirelmann, com es diu ara, es basa en els treballs anteriors de Poincaré, George Birkhoff i Marston Morse. Ha comportat nombrosos avenços en geometria diferencial i topologia. Per aquesta obra, Lyusternik va rebre el premi Stalin el 1946.
A més del seu talent matemàtic, tenia un bon domini de la paraula i era un excel·lent narrador, autor d’interessants memòries sobre la joventut de l'escola matemàtica de Moscou i autor també d'epigrames, poemes i faules.

## Referències

* ↑ Александров et al., 1982, p. 3.
* ↑ Александров, 1982, p. 126.
* ↑ Neretin, 2017, p. 10 i ss.
* ↑ Graham i Kantor, 2009, p. 101 i ss.
* ↑ Iwase, 2002, p. 695 i ss.
* ↑ Тихомиров, 2008, p. 7.

## Bibliografia

* Александров, П.С. «Памяти Лазаря Ароновича Люстерника» (en rus). Успехи математических наук, Vol. 37, Num. 1, 1982, pàg. 125-126. ISSN: 0042-1316.
* Александров, П.С.; Вишик, М.И.; Диткин, В.А.; Колмогоров, А.Н.; Лаврентьев, М.А.; Олейник, О.А. «Памяти Лазаря Ароновича Люстерника» (en rus). Успехи математических наук, Vol. 37, Num. 1, 1982, pàg. 125-126. ISSN: 0042-1316.
* Graham, Loren; Kantor, Jean-Michel. Naming Infinity (en anglès). Harvard University Press, 2009. ISBN 978-0-674-03293-4.
* Iwase, Norio «A$_∞$-method in Lusternik–Schnirelmann category» (en anglès). Topology, Vol. 41, Num. 4, 2002, pàg. 695-723. DOI: 10.1016/S0040-9383(00)00045-8. ISSN: 0040-9383.
* Neretin, Yuri A. «Nikolay Luzin, his students, adversaries, and defenders (notes on the history of Moscow mathematics, 1914-1936)» (en anglès i rus). arXiv, 2017, pàg. 1-378.
* Тихомиров, В.М.. «Лазарь Аронович Люстерник и его стихи». A: Эрнест Борисович Винберг (ed.). Вып. 12. Математическое просвещение (en rus). Изд-во МЦНМО, 2008, p. 7-12. ISBN 978-5-94057-354-8.
* Vesely, Jiri. «Russian Mathematics and its relation to German Mathematics (1914-1940)». A: Martina Becvarova (ed.). The Development Of Mathematics Between The World Wars (en anglès). World Scientific, 2021, p. 53-104. ISBN 978-1-7863-4931-6.

## Enllaços externs

* «Lazar Aronovich Lyusternik». JewAge. [Consulta: 2 octubre 2021]. (anglès)
* «L.A. Lyusternik». Science and Its Times: Understanding the Social Significance of Scientific Discovery. [Consulta: 2 octubre 2021]. (anglès)